Złyčin
Złyčin (němsce Litschen) je hornjołužiska wjes w sewjeru Budyskeho wokrjesa, kotraž słuša wot lěta 1994 k Łazowskej gmejnje. Leži při prawym brjoze Małeje Sprjewje njedaloko Slěborneho jězora při kromje něhdyšeho Łužiskeho brunicoweho rewěra.
GeografijaWobdźěłać
Złyčin je něhdźe kilometer zdaleny wot susodnych Bjedrichec. Na wuchodźe su Drěwcy susodne sydlišćo. Mjez Złyčinom a k Radworej słušacym Lipičom namaka so wjace hač 20 km² wulka Minakałska hola, kotraž je jedne wot najwjetšich njewobsydlenych lěsnišćow we Łužicy. We wokolinje wsy namaka so wjele rybjacych hatow.
StawiznyWobdźěłać
Prěnje historiske naspomnjenje jako Lytczschin pochadźa z lěta 1516[2]. Złyčinske knježe sydło wobsteji znajmjeńša wot lěta 1549. Po Wienskim kongresu słušeše wjeska k Pruskej. Po statistice Arnošta Muki měješe wjes we 1880tych lětach 276 wobydlerjow, wot toho 268 serbskich (97 %) a jenož wósom němskich.[3] Tež srjedź 1950tych lět zwěsći Arnošt Černik hišće serbskorěčnu wjetšinu wot 65,5 % wobydlerstwa.[4] Ewangelscy Złyčinjenjo słušeja do Łazowskeje wosady.
WosobinyWobdźěłać
- Korla Jan Smoler (1791–1848), serbski wučer a kulturny prócowar, nan Jana Arnošta Smolerja, bu rodźeny w Złyčinje.
- Jan Pawoł Nagel (1934–97), serbski komponist a předsyda Domowiny, bydleše w Złyčinje.
LiteraturaWobdźěłać
- Litschen/Złyčin. W: Oberlausitzer Heide- und Teichlandschaft (= Werte der deutschen Heimat. Zwjazk 67). 1. nakład. Böhlau, Köln/Weimar/Wien 2005, ISBN 978-3-412-08903-0, str. 109sl..
ŽórłaWobdźěłać
- Hinc Nagel: Złyčin – Na kromje pasma hatow. W Rozhledźe 11/1994, str. 401–406
- ↑ staw: 31. decembra 2016; Podaća gmejnskeho zarjada Łaz
- ↑ Złyčin w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 92. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 249. [351 wobydlerjow, z nich 161 dorosćenych z aktiwnymi znajomosćemi serbšćiny, 12 z pasiwnymi, 57 serbskich dźěći a młodostnych, 121 bjez znajomosćow] → wšě wjeski
WotkazWobdźěłać
Běły Chołmc | Bjedrichecy | Drěwcy | Hermanecy | Koblicy | Lipiny | Mortkow | Roholń | Šćeńca | Tři Žony | Tyhelk | Wulke Zdźary | Wysoka | Złyčin
hrv_Latn szl_Latn szl_Latn szl_Latn szl_Latn szl_Latn slk_Latn szl_Latn ces_Latn ltg_Latn deu_Latn knc_Latn pol_Latn slk_Latn szl_Latn deu_Latn szl_Latn mos_Latn szl_Latn